Εθνική Ελλάδας Κ-21 (ποδόσφαιρο ανδρών)

Η εθνική ομάδα ποδοσφαίρου της Ελλάδας κάτω των 21 ετών είναι γνωστή ως **Εθνική Ελπίδων**, αλλά και ως **Εθνική Κ-21** (κάτω των 21) και ελέγχεται από την Ελληνική Ποδοσφαιρική Ομοσπονδία, το διοικητικό όργανο για το ποδόσφαιρο στην Ελλάδα. Η ομάδα αγωνίζεται στο Ευρωπαϊκό Πρωτάθλημα Ποδοσφαίρου κάτω των 21 ετών, το οποίο διεξάγεται κάθε δύο χρόνια. Περιλαμβάνει στη σύνθεσή της ποδοσφαιριστές που δεν έχουν συμπληρώσει τα 21 χρόνια κατά την έναρξη του Ευρωπαϊκού Πρωταθλήματος κάτω των 21 ετών (το οποίο έχει διάρκεια δύο ετών), που σημαίνει ότι κατά το τέλος της διοργάνωσης η ηλικία τους μπορεί να πλησιάζει και τα 23 έτη.

Μέχρι το 1976 ήταν γνωστή ως Εθνική Κ-23, καθώς περιελάμβανε ποδοσφαιριστές έως 23 ετών. Από το 1978 καθιερώθηκε ως Εθνική Κ-21.

## Ιστορία
Η πρώτη φορά που συγκροτήθηκε η εθνική ελπίδων της Ελλάδας ήταν το 1963, όταν ηττήθηκε με 1-3 από τη Γαλλία στην Τουλόν. Το 1967 έπαιξε το δεύτερο της ματς, με την Αγγλία 0-0. Από το 1968 άρχισε να έχει συνεχή παρουσία, με αφορμή τη συμμετοχή στο 1ο Βαλκανικό Κύπελλο Ελπίδων που διεξήχθη στο Καυτανζόγλειο Στάδιο της Θεσσαλονίκης.

Στον παρθενικό της αγώνα αγωνίστηκε με την αντίστοιχη ομάδα της Τουρκίας και αναδείχθηκε ισόπαλη χωρίς τέρματα.

Την πρώτη ενδεκάδα αποτελούσαν οι: Τουρκομένης, Ιντζόγλου (59΄ Δημητρίου), Χαλιαμπάλιας, Κυριαζής, Αθανασόπουλος, Καραφέσκος, Φυλακούρης, Σαράφης (46΄ Στολίγκας), Κ. Παπαϊωάννου, Κούδας, Κρητικόπουλος (70΄ Αλεξιάδης).

Τα επόμενα χρόνια η Ελλάδα κατέκτησε δύο φορές το Βαλκανικό Κύπελλο Ελπίδων (1969 και 1971), ενώ έχει αγωνιστεί δύο φορές (1988 και 1998) στον τελικό του Ευρωπαϊκού Πρωταθλήματος Ελπίδων (Κ-21).

## Διακρίσεις στο Βαλκανικό Κύπελλο
### Βαλκανικό Κύπελλο Ελπίδων 1969
Τον Ιούνιο του 1969 η Ελλάδα κατέκτησε το **2ο [[Βαλκανικό Κύπελλο Ελπίδων Ποδοσφαίρου|Βαλκανικό Κύπελλο Ελπίδων]]** που διεξήχθη στις πόλεις Σίμπιου και Βουκουρέστι της Ρουμανίας.

Τα αποτελέσματα ήταν τα εξής:
* Ελλάδα - Αλβανία 1-0 (Κρητικόπουλος 79΄)
* Ελλάδα - Τουρκία 3-2 (Κρητικόπουλος 65΄, Κούδας 82΄, Κουβάς 89΄)
* Ελλάδα - Βουλγαρία 0-2 
* Ελλάδα - Ρουμανία 4-0 (Κούδας 33΄, Αϊδινίου 34΄, Κρητικόπουλος 43΄, Σαράφης 65΄).

Με την εντυπωσιακή νίκη επί της διοργανώτριας Ρουμανίας στον τελευταίο αγώνα στο Βουκουρέστι, ισοβάθμησε μαζί της στη βαθμολογία στους έξι βαθμούς και κατέκτησε το κύπελλο λόγω καλύτερης διαφοράς τερμάτων (8-4 έναντι 6-7 των Ρουμάνων).

* **Σύνθεση 1969** (με αλφαβητική σειρά):

Αϊδινίου, Γούναρης, Θ. Ιντζόγλου, Μπ. Ιντζόγλου, Καμπάς, Καραφέσκος, Κουβάς, Κούδας, Κρητικόπουλος, Κωνσταντινίδης, Λιάπης, Πλέσσας, Θέμης Ρήγας, Σαραλιώτης, Σαράφης, Σεϊταρίδης, Σκιαθίτης, Σπυρίδων, Τόσκας, Φυλακούρης.

### Βαλκανικό Κύπελλο Ελπίδων 1971
Τον Ιούλιο του 1971 η Ελλάδα κατέκτησε το **4ο [[Βαλκανικό Κύπελλο Ελπίδων Ποδοσφαίρου|Βαλκανικό Κύπελλο Ελπίδων]]** που διεξήχθη στην Αθήνα.

Τα αποτελέσματα ήταν τα εξής:
* Ελλάδα - Γιουγκοσλαβία 1-0 (Μυτιληναίος 75΄)
* Ελλάδα - Αλβανία 3-2 (Καμπάς 20΄ πέναλτι, Ασλανίδης 29΄, Νικολούδης 55΄)
* Ελλάδα - Ρουμανία 2-1 (Ασλανίδης 42΄, 63΄)
* Ελλάδα - Βουλγαρία 0-0.

Τερμάτισε πρώτη με επτά βαθμούς (τέρματα 6-3) και κατέκτησε το κύπελλο για δεύτερη φορά.

* **Σύνθεση 1971** (με αλφαβητική σειρά):

Ασλανίδης, Γιαννούλης, Γούναρης, Δεληγιάννης, Καμπάς, Καραβίτης, Κουμαριάς, Κωνσταντίνου,  Λαβαρίδης, Μαντζουράκης, Μιχαηλίδης, Μιχαλόπουλος, Μυτιληναίος, Μωραϊτέλης, Νικολούδης, Πάλλας, Παππάς.

### Συμμετοχές στο Βαλκανικό κύπελλο
Στις 12 διοργανώσεις του θεσμού, εκτός από τις δύο πρωτιές, η Ελλάδα ήταν τρεις φορές φιναλίστ (2η θέση). Οι θέσεις που κατέλαβε ανά διοργάνωση φαίνονται στον επόμενο πίνακα.

## Διακρίσεις στο Ευρωπαϊκό Πρωτάθλημα
### Ευρωπαϊκό Πρωτάθλημα Ελπίδων 1972 (ημιτελικά)
Το 1970-72, στο Α΄ Ευρωπαϊκό Πρωτάθλημα Ελπίδων, η Ελλάδα έφτασε ως τον ημιτελικό. Στη φάση των ομίλων προκρίθηκε με δύο νίκες επί της Ελβετίας (1-0, 2-0) και χωρίς αγώνες με Μάλτα και Αγγλία που τελικά δεν μετείχαν. Στα προημιτελικά απέκλεισε τη Δανία (0-2, 5-0) και στα ημιτελικά πάλεψε αλλά αποκλείστηκε από την Τσεχοσλοβακία (0-2, 2-1).
***Οι αγώνες**: 
**Αθήνα, 15/12/1970: Ελλάδα-Ελβετία 1-0 (Συνετόπουλος 40΄). Σύνθεση (προπ. Γ. Γάσπαρης): Λευτέρης Πουπάκης, Τάκης Ελευθεριάδης, Βασίλης Σιώκος, Καμπάς, Μπάμπης Ιντζόγλου, Τάκης Συνετόπουλος, Τότης Φυλακούρης, Σταύρος Σαράφης, Μπάμπης Σταυρόπουλος, Κώστας Δαβουρλής (70΄ Ανδρέας Μιχαλόπουλος), Κώστας Αϊδινίου. Δεν έπαιξαν: Κωνσταντινίδης (τ), Αχιλλέας Ασλανίδης.
**Σ. Γκάλεν, 11/5/1971: Ελβετία-Ελλάδα 0-2 (Κρητικόπουλος 37΄, 81΄). Σύνθεση (προπ. Γ. Γάσπαρης): Λευτέρης Πουπάκης, Τάκης Ελευθεριάδης, Βασίλης Σιώκος, Λάκης Γκλέζος, Μπάμπης Ιντζόγλου, Τάκης Νικολούδης, Γιώργος Δεληκάρης, Σταύρος Σαράφης, Μπάμπης Σταυρόπουλος (83΄ Παππάς), Δημήτρης Παρίδης, Μιχάλης Κρητικόπουλος (88΄ Αχιλλέας Ασλανίδης). Δεν έπαιξαν: Κωνσταντινίδης (τ), Καμπάς, Αγγελής.
**Βέιλε, 26/4/1972: Δανία-Ελλάδα 2-0 (Νταλ 12΄ πέν., Σίνικα 25΄). Σύνθεση (προπ. Μπίλι Μπίνγκαμ): Λευτ. Πουπάκης, Γιάννης Γούναρης, Άνθιμος Καψής, Τ. Συνετόπουλος, Κώστας Αθανασόπουλος, Κώστας Ελευθεράκης, Μήτσος Δημητρίου, Μιχ. Κρητικόπουλος, Λάκης Νικολάου (66΄ Μυτιληναίος), Κ. Δαβουρλής, Θωμάς Μαύρος. Δεν έπαιξαν: Γιώργος Σιδηρόπουλος (τ), Αχ. Ασλανίδης, Γιώργος Βλάχος, Λάκης Γκλέζος. 
**Αθήνα, 3/5/1972: Ελλάδα-Δανία 5-0 (Δαβουρλής 2΄ πέν., 31΄, Καψής 50΄, Κρητικόπουλος 63΄, 80΄). Σύνθεση (προπ. Μπίγκαμ): Σιδηρόπουλος, Γούναρης, Συνετόπουλος, Καψής, Αθανασόπουλος, Ελευθεράκης, Δημητρίου, Χάρης Γραμμός (47΄ Ασλανίδης), Κρητικόπουλος, Δαβουρλής, Μαύρος.
**Κόζιτσε, 17/5/1972: Τσεχοσλοβακία-Ελλάδα 2-0 (Σάμεκ 27΄ πέν., Βικόφσκι 58΄, ο Δαβουρλής έχασε πέναλτι στο 45΄). Σύνθεση (προπ. Μπίγκαμ): Σιδηρόπουλος, Γούναρης, Γκλέζος, Καψής, Αθανασόπουλος, Ελευθεράκης, Δημητρίου, Σαράφης, Ασλανίδης (58΄ Νικολάου), Κρητικόπουλος, Δαβουρλής (65΄ Μαύρος). 
**Αθήνα, 31/5/1972: Ελλάδα-Τσεχοσλοβακία 2-1 (Γούναρης 33΄, Μαύρος 46΄ - Σβέρχλικ 63΄). Σύνθεση (προπ. Μπίγκαμ): Σιδηρόπουλος, Γούναρης, Θεόδωρος Πάλλας, Γκλέζος, Καψής (69΄ Καμπάς), Ελευθεράκης, Σαράφης, Δαβουρλής, Σταυρόπουλος, Κρητικόπουλος, Ασλανίδης (22΄ Μαύρος). 

### Ευρωπαϊκό Πρωτάθλημα Ελπίδων 1988 (φιναλίστ)
Το 1988 η Ελλάδα προκρίθηκε από τον όμιλο με αντιπάλους τις Ουγγαρία (2-1, 2-2), Πολωνία (0-1, 2-0) και Κύπρο (4-0, 5-1). Η τελική φάση διεξήχθη με το σύστημα των διπλών (νοκ άουτ) αγώνων. Στα προημιτελικά ξεπέρασε το εμπόδιο της Τσεχοσλοβακίας έπειτα από δύο ισοπαλίες (1-1 εντός, 2-2 εκτός). Στον πρώτο ημιτελικό έκανε την καλύτερη εμφάνισή της στη διοργάνωση, νικώντας 5-0 (εντός) την Ολλανδία, ενώ στον επαναληπτικό ηττήθηκε 2-0. Στον τελικό απέναντι στη Γαλλία του Ερίκ Καντονά ήρθε ισόπαλη 0-0 στον πρώτο αγώνα που δόθηκε στην Ελλάδα και ηττήθηκε 3-0 στη Γαλλία, καταλαμβάνοντας τη δεύτερη θέση.

* **Σύνθεση 1988** (με αλφαβητική σειρά):

Αλέξης Αλεξανδρής, Γιώργος Βαΐτσης, Παγώνης Βακαλόπουλος, Δημήτρης Βολονάκης, Χαράλαμπος Βουκελάτος, Λάμπρος Γεωργιάδης, Αντώνης Γιουκούδης, Τόλης Δρακόπουλος, Γιώργος Καπουράνης, Άρης Καρασαββίδης (5 γκολ, πρώτος σκόρερ τελικής φάσης), Αλέκος Κατσιαούνης, Νίκος Κουρκούνας, Γιώργος Κούτουλας, Σωτήρης Μαυρομμάτης, Παναγιώτης Μολακίδης, Ισαάκ Μουστακίδης, Στέφανος Μπορμπόκης, Νίκος Νεντίδης, Νίκος Νιόπλιας, Κώστας Οικονομίδης, Γιώργος Παπαδόπουλος, Θόδωρος Παχατουρίδης, Ηλίας Σαββίδης, Παναγιώτης Σοφιανόπουλος, Γιάννης Χατζηνικολάου.

***Προπονητής**: Ανδρέας Σταματιάδης.

### Ευρωπαϊκό Πρωτάθλημα Ελπίδων 1994 (προημιτελικά)
Το 1992-1994 η Ελλάδα προκρίθηκε αήττητη, αλλά ως δεύτερη, από τον όμιλο, με αντιπάλους τις Ρωσία (1-1, 2-2, με την οποία ισοβάθμησε στην πρώτη θέση του ομίλου), Ισλανδία (3-0, 3-1), Ουγγαρία (2-1, 2-1), Λουξεμβούργο (6-0, 4-0) και Γιουγκοσλαβία (δεν μετείχε). Στα προημιτελικά αποκλείστηκε από την Ισπανία. Πήρε το 0-0 εκτός έδρας αλλά ηττήθηκε με 2-4 στο στάδιο Νίκος Γκούμας.

### Ευρωπαϊκό Πρωτάθλημα Ελπίδων 1998 (φιναλίστ)
Το 1998 η Ελλάδα τερμάτισε πρώτη στον όμιλο της με αντιπάλους τις Δανία (2-3, 3-1), Κροατία (1-0, 2-0), Σλοβενία (0-2, 3-1) και Βοσνία - Ερζεγοβίνη (1-0, 0-0), παίρνοντας την πρόκριση για την επόμενη φάση όπου αγωνίστηκε με την Αγγλία σε διπλούς αγώνες. Νίκησε 2-0 στην Ελλάδα (Ηράκλειο Κρήτης) και έχασε 4-2 (στο Νόριτς της Αγγλίας) και προκρίθηκε στην τελική φάση της διοργάνωσης, που διεξήχθη στη Ρουμανία. Στον προημιτελικό απέκλεισε τη Γερμανία (1-0) και στον ημιτελικό την Ολλανδία (3-0). Στον τελικό ηττήθηκε από την Ισπανία 1-0.

* **Σύνθεση 1998** (με αλφαβητική σειρά):

Γιώργος Αλεξόπουλος, Παρασκευάς Άντζας, Γιάννης Γκούμας, Τραϊανός Δέλλας, Μανώλης Δερμιτζάκης, Δημήτρης Ελευθερόπουλος, Γιώργος Καραγκούνης, Γιώργος Κόλτζος, Γιώργος Κουλακιώτης, Παντελής Κωνσταντινίδης, Σωτήρης Κωνσταντινίδης, Θανάσης Κωστούλας, Βασίλης Λάκης, Σταύρος Λαμπριάκος, Νίκος Λυμπερόπουλος (3 γκολ, πρώτος σκόρερ τελικής φάσης), Σωτήρης Λυμπερόπουλος, Δημήτρης Μαυρογενίδης, Άγγελος Μπασινάς, Ιεροκλής Στολτίδης, Στέλιος Σφακιανάκης. Στα προκριματικά συμμετείχε και ο αείμνηστος Παναγιώτης Μπαχράμης που λόγω τραυματισμού δεν ακολούθησε την αποστολή στην τελική φάση. 
***Προπονητής**: Γιάννης Κόλλιας.

### Ευρωπαϊκό Πρωτάθλημα Ελπίδων 2000 (πλέι-οφ)
Το 1998-2000 η Ελλάδα προκρίθηκε πρώτη από τον όμιλό της, με αντιπάλους τις Νορβηγία (2-1, 1-2), Γεωργία (3-2, 1-1), Λετονία (2-0, 6-0), Σλοβενία (2-2, 5-0), Αλβανία (5-0, 5-2). Στα πλέι-οφ (φάση των 16) αποκλείστηκε από την Τσεχία. Ηττήθηκε 0-3 εκτός έδρας, σκορ που δεν κατάφερε να ανατρέψει στο Ηράκλειο, όπου νίκησε 1-0 (σκόρερ Σωτ. Κωνσταντινίδης 27΄).

* **Σύνθεση 2000**
** **Αγώνες πλέι-οφ**: Στέφανος Κοτσόλης, Γιώργος Χατζηζήσης, Κώστας Λουμπούτης, Γιώργος Αλεξόπουλος, Σπύρος Γόγολος, Γιώργος Κυριαζής, Γιώργος Καραγκούνης (αρχηγός, 6 γκολ), Παντελής Καφές (2 γκολ), Νίκος Ιορδανίδης, Σωτήρης Κωνσταντινίδης (3 γκολ), Δημήτρης Γραμμόζης, Λουκάς Γκαλαμέλος, Παναγιώτης Κατσιαρός, Νίκος Τζανετής, Σταύρος Τζιωρτζιόπουλος (1 γκολ), Γιώργος Κουλακιώτης (1 γκολ), Λάμπρος Χούτος (15 γκολ), Κώστας Σταυρακάκης, Βαγγέλης Νάστος.
****Στην προκριματική φάση** αγωνίστηκαν επίσης: Σωτήρης Λυμπερόπουλος (τερμ.), Ξενοφών Μοσχογιάννης, Χρήστος Ηλιόπουλος, Κώστας Κατσουράνης (1 γκολ), Απόστολος Λιολίδης (3 γκολ), Κώστας Κάφαλης, Χρήστος Πατσατζόγλου (1 γκολ), Νίκος Κουνενάκης, Προκόπης Καρτάλης.
***Προπονητής**: Γιάννης Κόλλιας.

### Ευρωπαϊκό Πρωτάθλημα Ελπίδων 2002 (προημιτελικά)
Το 2002-2004 η Ελλάδα προκρίθηκε ως δεύτερη από τον όμιλό της πίσω από την Αγγλία (3-1, 1-2), ενώ άφησε πίσω της τις Γερμανία (παρότι ισοβάθμησαν η Ελλάδα υπερτερούσε στους μεταξύ τους αγώνες με 1-2 και 2-0), Φινλανδία (3-0, 3-1) και Αλβανία (1-0, 0-0). Στα πλέι-οφ με αντίπαλο την Τουρκία η Ελλάδα νίκησε 3-0 (Βακουφτσής 47΄, Σαλπιγγίδης 88΄, Γιάννης Αμανατίδης 92΄) στα Γιάννενα, ηττήθηκε 1-2 (Νάστος 57΄) εκτός έδρας και προκρίθηκε έτσι στην τελική φάση που διεξήχθη στην Ελβετία. Εκεί αγωνίστηκε στον Β΄ προημιτελικό όμιλο, όπου τερμάτισε τελευταία με αντιπάλους το Βέλγιο (1-2, Γήττας 92΄), τη Γαλλία (1-3, Πατσατζόγλου 84΄) και την Τσεχία (1-1, Κυριαζής 69΄).

***Σύνθεση 2002**: 
****Τελική φάση**: Στέφανος Κοτσόλης, Κώστας Λουμπούτης, Γιώργος Κυριαζής (3 γκολ), Στάθης Ταυλαρίδης (1 γκολ), Σωτήρης Κυργιάκος, Γιούρκας Σεϊταρίδης, Δημήτρης Παπαδόπουλος (2 γκολ), Σπύρος Βάλλας, Κώστας Κατσουράνης, Ξενοφών Γήττας (1 γκολ), Δημήτρης Σαλπιγγίδης (1 γκολ), Γιάννης Αμανατίδης (3 γκολ), Άγγελος Χαριστέας (1 γκολ), Ανέστης Αγρίτης, Χρήστος Πατσατζόγλου (1 γκολ), Γιώργος Θεοδωρίδης, Βαγγέλης Νάστος (1 γκολ), Μηνάς Πίτσος, Γιώργος Καζαντζής (1 γκολ). Δεν αγωνίστηκαν: Λάμπρος Βαγγελής, Γιάννης Λιούρδης.
****Στην προκριματική φάση** αγωνίστηκαν επίσης: Νίκος Αναστασόπουλος (τερμ.), Γιώργος Βακουφτσής (5 γκολ), Σωκράτης Πέτρου, Χάρης Χαραλαμπάκης, Ραζβάν Μπερνεάνου, Γιάννης Ταραλίδης, Τάσος Βενέτης, Νίκος Σφακιανάκης, Νίκος Ιορδανίδης, Άνθιμος Γεωργιάδης.
***Προπονητής**: Ανδρέας Μιχαλόπουλος.

### Ευρωπαϊκό Πρωτάθλημα Ελπίδων 2011 (πλέι-οφ)
Το 2009-2011 η Ελλάδα προκρίθηκε πρώτη από τον όμιλό της, με αντιπάλους τις Αγγλία (1-1, 2-1 εκτός), Πορτογαλία (2-1, 1-2), Λιθουανία (1-0, 1-0) και ΠΓΔΜ (3-1, 2-1). Στα πλέι-οφ (φάση των 16) αποκλείστηκε από την Τσεχία με δύο ήττες, 0-3 εκτός έδρας και 0-2 στην Τρίπολη.

* **Σύνθεση 2011**
** **Αγώνες πλέι-οφ**: Αστέριος Γιακουμής (τερμ.), Κυριάκος Στρατηλάτης (τερμ.), Γιάννης Σκόνδρας, Γιώργος Ιωαννίδης (1 γκολ), Κυριάκος Παπαδόπουλος (1 γκολ), Δημήτρης Σιόβας (1 γκολ), Σάββας Γκέντσογλου, Βασίλης Κουτσιανικούλης (2 γκολ), Γιάννης Παπαδόπουλος (1 γκολ), Νίκος Καρέλης, Ελίνι Δημούτσος (1 γκολ), Θοδωρής Βασιλακάκης, Θανάσης Παπάζογλου, Κώστας Φορτούνης, Βασίλης Πλιάτσικας, Ανέστης Αργυρίου, Τάσος Παπάζογλου (1 γκολ), Στέφανος Αθανασιάδης, Άρης Σοϊλέδης. Δεν αγωνίστηκε: Γιώργος Κατσικάς.
****Στην προκριματική φάση** αγωνίστηκαν επίσης: Κώστας Λάμπρου (τερμ.), Νίκος Μπαμπανιώτης (τερμ.), Γιώργος Σιάκκας, Κώστας Μήτρογλου (2 γκολ), Σωτήρης Νίνης (1 γκολ), Μιχάλης Μπουκουβάλας, Ανδρέας Λαμπρόπουλος, Παναγιώτης Ταχτσίδης, Σωκράτης Παπασταθόπουλος (1 γκολ), Δημήτρης Γιάντσης, Λεωνίδας Αργυρόπουλος, Μιχάλης Παυλής, Παντελής Ριζογιάννης, Γιώργος Κατσικογιάννης, Γιάννης Φετφατζίδης.
***Προπονητές**: Νίκος Νιόπλιας (προκρ.), Γιώργος Χ. Γεωργιάδης (πλέι-οφ).

### Συμμετοχές στο Ευρωπαϊκό Πρωτάθλημα Ελπίδων (Κ-21)
Μέχρι το 1992 δεν υπήρχε διοργανώτρια χώρα και οι αγώνες των προημιτελικών (συμμετείχαν οι οκτώ ομάδες που είχαν προκριθεί από τη φάση των ομίλων) έως και τον τελικό διεξάγονταν με το σύστημα νοκ άουτ (διπλοί). Από το 1994 κι έπειτα καθιερώθηκε τελική φάση στη διοργάνωση.
right|300px|thumb|Η Εθνική Ελπίδων (Κ-21) της Ελλάδας το 2011

## Τρέχουσα σύνθεση
Οι πιο πρόσφατες κλήσεις διεθνών ποδοσφαιριστών, για τους 2 αγώνες των προκριματικών του Ευρωπαϊκού Πρωταθλήματος U21, εντός έδρας με την Γεωργία στις 14 Νοεμβρίου 2025 και με την Βόρεια Ιρλανδία στις 18 Νοεμβρίου 2025. 

## Δείτε επίσης
* Εθνική Ελλάδας (ποδόσφαιρο ανδρών)
* Εθνική Ελλάδας (ποδόσφαιρο γυναικών)
* Ολυμπιακή Ομάδα Ελλάδας (ποδόσφαιρο ανδρών)
* Εθνική Ελλάδας Κ-20 (ποδόσφαιρο ανδρών)
* Εθνική Νέων Ελλάδας (ποδόσφαιρο ανδρών)
* Εθνική Παίδων Ελλάδας (ποδόσφαιρο ανδρών)

## Παραπομπές


## Εξωτερικοί σύνδεσμοι

* Η Εθνική Ελπίδων epo.gr

Κατηγορία:Εθνική Ελλάδας (ποδόσφαιρο)
Κατηγορία:Εθνικές ομάδες ποδοσφαίρου Κ-21 Ευρώπης
Κατηγορία:Εθνικές αθλητικές ομάδες της Ελλάδας